cyanic-selkie/wikianc huggingface dataset:
Elaine May
Traxectoria
O seu traballo como guionista foi candidato en dúas ocasións ao Óscar, por Heaven Can Wait (1978) e Primary Colors (1998). May foi eloxiada pola serie de filmes que dirixiu na década de 1970, a comedia negra de 1971 A New Leaf, en que tamén actuou, a comedia romántica de 1972 The Heartbreak Kid. A carreira de May sufriu entón un importante revés. Tralas dúas comedias, pasou a escribir e dirixir un drama criminal titulado Mikey and Nicky, protagonizado por Peter Falk e John Cassavetes. Cun orzamento de 1,8 millóns de dólares e programadao para ser estreado no verán de 1975, o filme custou 4,3 millóns e non se estreou ata decembro de 1976. Finalmente foi despedida por Paramount Pictures (estudio que financiou o filme), mais conseguiu que volvesen contratala agachando dous rolos de negativos ata que o estudio a readmitiu. O fracaso comercial do filme danou a súa carreira en Hollywood e non volveu dirixir durante unha década.
Foi Warren Beatty quen decidiu darlle outra oportunidade. Colaboraron en Ishtar (1987), protagonizado por Beatty e Dustin Hoffman. Rodado en Marrocos, a produción estivo chea de diferenzas creativas entre os directivos e os custos excedéronse. Moito antes de que o filme estivese listo para ser estreado, a problemática produción foi obxectos de numerosas historias na prensa. A publicidade previa foi tremendamente negativa e, a pesar dalgunhas críticas positivas en Los Angeles Times e The Washington Post, o filme foi un fracaso crítico. May non dirixiu outro filme ata 29 anos despois, en 2016, cando dirixiu o documental para televisión Mike Nichols: American Masters.
En 1996 reuniuse novamente con Mike Nichols para escribir o guión de Unha gaiola de grilos, fita dirixida por Nichols.
Vida persoal
May casou aos dezaseis anos con Marvin May, enxeñeiro e inventor de xoguetes. Tiveron unha filla, a actriz e guionista Jeannie Berlin, nada en 1949. A parella divorciouse en 1960, e en 1962 casou co letrista Sheldon Harnick. Divorciáronse o ano seguinte e en 1964, May casou co seu psicanalista, David L. Rubinfine; o matrimonio durou ata a morte del en 1982.
May foi parella do director Stanley Donen entre 1999 e a morte del en 2019. Donen dixo que lle pediu matrimonio "arredor de 172 veces".
!!!
!!! (pronunciado coma chk chk chk) é unha banda estadounidense de dance-punk formada no outono de 1996 en Sacramento (Estados Unidos) polos antigos membros das bandas locais The Yah Mos, Black Liquorice e Popesmashers.
Historia
Baseados en Sacramento (California); Portland (Oregon); e Nova York, o seu traballo de debut publicouse no ano 2000 cun álbum autititulado lanzado polo selo Gold Standard Laboratories. A este seguiuno no 2003 o sinxelo "Me and Giuliani Down By the School Yard".
Un segundo traballo, Louden Up Now, foi editado a través da Touch and Go en América e da Warp Records en Europa en xuño do 2004. Un ano despois, no mes de xuño do 2005, !!! editou un EP versionando "Take Ecstasy With Me" de The Magnetic Fields, e "Get Up" de Nate Dogg. No mes de decembro, o batería orixinal da banda, Mikel Gius, foi atropelado e matado por un coche mentres paseaba en bicicleta. !!! editou o seu terceiro álbum, Myth Takes no ano 2007.
O vocalista e batería John Pugh deixou a banda en xullo do 2007 para concentarse na súa nova banda Free Blood. Shannon Funchess substituíu a Pugh durante a meirande parte da súa xira dese ano.
John Frusciante de Red Hot Chili Peppers presenciou un concerto da banda nos Ánxeles e convidounos como abreconcertos dos Chili Peppers durante a súa xira do 2006 polo Reino Unido.
Courage League 1988-1989
A tempada 1988-1989 da Courage League foi a segunda edición da liga inglesa de rugby, creada pola RFU en 1987. A liga tomaba o nome Courage do seu principal patrocinador, unha antiga empresa cervexeira.
Formato da competición
O torneo estivo composto por 12 equipos, e tivo un formato segundo o cal os equipos tiñan que disputar unha volta completa, de xeito que cada equipo se enfrontase ós outros 11 conxuntos unha vez.
O sistema de puntuación foi o seguinte:
A liga comezou o 10 de setembro de 1988 e rematou o 22 de abril de 1989.
The Devil All the Time (filme)
The Devil All the Time é un filme estadounidense de 2020 dirixido por Antonio Campos. O filme explora os temas do mal, da relixión e do abuso de poder nunha pequena vila rural dos Estados Unidos. Está basead na novela homónima de Donald Ray Pollock, quen tamén é o narrador do filme.
O filme foi coescrito por Antonio Campos xunto co seu irmán Paulo Campos. Está protagonizado por Tom Holland, Bill Skarsgård, Riley Keough, Jason Clarke, Sebastian Stan, Haley Bennett, Eliza Scanlen, Mia Wasikowska e Robert Pattinson.
Agota Kristof
Agota Kristof, nada en Csikvánd o 30 de outubro de 1935 e finada en Neuchâtel o 27 de xullo de 2011, foi unha escritora húngara. Residiu en Suíza e escribiu en lingua francesa.
Obras
Os seus primeiros pasos como escritora foron no ámbito da poesía e o teatro (John et Joe, Un rat qui passe), malia ser unha das facetas da súa obra con menor impacto. En 1986 aparece a súa primeira novela, O gran caderno. A secuela titulada Le Preuve chegou 2 anos despois. En 1991 apareceu a terceira parte, Le Troisième mensonge.
Xogos Olímpicos de Inverno de 1968
Os X Xogos Olímpicos de Inverno celebráronse en Grenoble, unha pequena cidade na rexión Ródano-Alpes ao sur de Francia.
Elección da sede
Grenoble tivo que enfrontarse a outras 5 cidades por conseguir ser sede dos Xogos Olímpicos de Inverno. As votacións tiveron lugar na 61º Sesión do COI o día 28 de xaneiro de 1964 na cidade de Innsbruck en Austria.
Facho Olímpico
Olimpia - Atenas - París - Estrasburgo - Lión - Bordeos - Tolosa - Marsella - Niza - Chamonix - Grenoble
Primeiro ministro de Corea do Norte
O primeiro ministro da República Popular Democrática de Corea (en coreano: 총리) é o xefe de goberno de Corea do Norte. Tamén se coñece como Premier de Corea do Norte. Actualmente ocupa o cargo Kim Tok-hun.
Historia
Orixinalmente, segundo a Constitución de 1948, o primeiro ministro era o posto estatal máis alto en Corea do Norte. Kim Il-sung inaugurou o cargo, manténdoo durante 24 anos até 1972, mentres as funcións cerimoniais do xefe de Estado eran realizadas polo Presidente do Comité Permanente da Asemblea Popular Suprema.
A Constitución de 1972 creou o cargo de Presidente da RPDC, o cal substituíu ao primeiro ministro como o máximo cargo estatal. A presidencia executiva foi creada con Kim en mente, e foi transferido a ese posto nada máis promulgada a Constitución. O primeiro ministro era agora o xefe do Consello de Administración, pero a maioría dos poderes do gabinete anterior foron pasados ao Comité Popular Central, o consello gobernante de máis alto nivel presidido polo presidente mesmo. O primeiro primeiro ministro despois de Kim Il-sung foi Kim Il. O cargo foi entón chamado Premier do Consello de Administración (정무원 총리, jungmuwon chongni).
Despois da morte de Kim Il-sung, o cargo de presidente ficou vacante (oficialmente Kim Il-sung foi proclamado Presidente Eterno) e Kim Jong-il planeou unha nova reorganización Estatal. Unha revisión da Constitución en 1998 aboliu tanto o Comité Popular Central como o Consello de Administración, e creando de novo o Gabinete.
Funcións
O primeiro ministro representa e supervisa o gabinete, o cal executa as políticas decididas polo Comité Central do Partido dos Traballadores de Corea. A oficina ten ningunha autoridade que fai política do seu propio.
O primeiro ministro forma parte dun triunvirato que supervisa a rama executiva de Corea do Norte, xunto ao Presidente do Presidium da Asemblea Popular Suprema (o xefe de Estado de facto) e o Presidente da Comisión de Asuntos de Estado (comandante en xefe). Na práctica, con todo, o presidente da Comisión de Asuntos de Estado, que está constitucionalmente definido como "o cargo máis alto do estado" exerce o control absoluto sobre o goberno e o país.
1631
Outros
Historia ano a ano
Primeiro ministro de Corea do Norte
Funcións
Sobre o papel, o presidente da Comisión de Asuntos de Estado, o presidente do Presidium da Asemblea e o primeiro ministro teñen os poderes equivalentes a un terzo dos poderes dun presidente na maioría de sistemas presidenciais. O presidente do Presidium dirixe as relacións internacionais, o primeiro ministro manexa os asuntos domésticos e encabeza o goberno, e o presidente da Comisión de Asuntos de Estado manda sobre as forzas armadas.
Lista de primeiros ministros de Corea do Norte
A seguinte é unha lista de primeiros ministros de Corea do Norte dende a súa fundación en 1948.
Liga Nacional Xuvenil
A Liga Nacional Xuvenil é a segunda categoría do fútbol xuvenil español, tras a División de Honra. Consta de 17 grupos dun número variable entre 16 e 18 equipos, segundo a Comunidade Autónoma correspondente.
Preferente das Canarias
As Illas Canarias non teñen grupo de Liga Nacional, senón que no seu lugar disputan a Preferente das Canarias, desde onde ascenden os equipos canarios a División de Honra.
Ligazóns externas
Grupo 1 — Grupo 2 — Grupo 3 — Grupo 4 — Grupo 5 — Grupo 6 — Grupo 7 — Grupo 8 — Grupo 9 — Grupo 10 — Grupo 11 — Grupo 12 — Grupo 13 — Grupo 14 — Grupo 15 — Grupo 16 — Grupo 17 — Preferente Tenerife — Preferente Gran Canaria — Preferente Lanzarote e Fuerteventura — Preferente La Palma
Ricardo Díaz Fernández
Ricardo Díaz Fernández, nado en 1885 e finado en Vilasantar o 11 de xuño de 1949, foi un político galego que ocupou o cargo de alcalde de Vilasantar de 1931 a 1935.
Traxectoria
Ocupou o posto de alcalde de Vilasantar dende a chegada da Segunda República en 1931, primeiro pola ORGA e logo por Izquierda Republicana, até a súa dimisión en maio de 1935. Finou en Vilasantar o 11 de xuño de 1949.
Sociedade secreta
miniatura|280px|Os [[Thuggee foron unha seita secreta de asasinos que adoraban á deusa hindú Kali.]] Unha sociedade secreta é un club ou unha organización cuxas actividades, eventos e funcionamento interno son de coñecemento exclusivo dos seus membros. A sociedade pode ou non tratar de agochar a súa existencia. O termo adoita excluír os grupos encubertos, como axencias de intelixencia ou guerrillas insurxentes, que agochan as súas actividades e membros pero manteñen unha presenza pública. Os requisitos exactos para etiquetar un grupo dunha sociedade secreta están en disputa, pero as definicións baséanse xeralmente no grao no que a organización insiste en manterse en segredo, e podería implicar a retención e a transmisión do coñecemento secreto, a negación de afiliación ou o coñecemento do grupo, a creación de ligazóns persoais entre os membros da organización, e o uso de ritos secretos ou rituais que consolidan os membros do grupo.
UEFA Europa League
A UEFA Europa League, tamén coñecida como Liga Europa da UEFA, é unha competición internacional de fútbol que disputan aqueles equipos que, ou ben gañan as copas das súas respectivas federacións nacionais, ou ben quedan en postos inmediatamente inferiores aos que dan acceso a xogar na Liga de Campións da UEFA nas competicións oficiais de liga das súas federacións.
Foi creada pola UEFA en 1971 baixo o nome de Copa da UEFA (co que se coñeceu ata a tempada 2008-09) en substitución da Copa de Cidades en Feira, torneo que non estivo afiliado á devandita confederación.
Historia
miniatura|300px|Partido disputado entre o [[Lech Poznan e o Deportivo da Coruña na tempada 2008/09.]] A Copa da UEFA foi xogada por vez primeira en 1971, sendo o Tottenham o seu primeiro gañador. De tódolos xeitos, o de "un club por cidade", herdado da Copa de Feiras, rematou en 1975; o Everton F.C. de Liverpool finalizara cuarto na Liga Inglesa e puido así clasificarse, pero foron excluídos da participación porque o Liverpool F.C. tamén se clasificara por quedar segundo. O Everton apelou, dicindo que a regra era un anacronismo, e a UEFA amosouse de acordo en cambiala.
O sistema de competición consiste en enfrontamentos a dobre partido, ida e volta, entre equipos designados por sorteo. Até 1996, as finais tamén se disputaban en partidos a ida e volta, nos estadios dos dous contendentes. Dende 1997 a final dispútase a partido único, en campo neutral, e o campión obtén dende o ano 2000 o privilexio de enfrontarse ó campión da Liga de Campións na Supercopa de Europa. Até entón ese privilexio era do campión da Recopa.
Hoxe en día, os clubs teñen diferentes vías para clasificarse a esta competición, e acoden a ela máis equipos dos países con maior puntuación na clasificación da UEFA. Nestes clasifícanse os equipos que quedan tralos clasificados para a Liga de Campións. Tamén se clasifican os campións das ligas de países con peor posición na clasificación, os gañadores dos trofeos de Copa ou equipos eliminados da Liga de Campións. Antes tamén xogaban os que se clasificaban mediante a Copa Intertoto. Tamén participan equipos invitados pola UEFA por motivos como o xogo limpo.
En 2004, a UEFA introduciu unha modificación no formato da competición, engadindo unha segunda rolda previa, e transformando a segunda eliminatoria nunha fase de grupos, con oito grupos de cinco equipos cada un, que se enfrontan entre si unha única vez (dúas veces en casa e dúas veces fóra), pasando a dezaseisavos os tres primeiros clasificados de cada grupo, máis os oito terceiros da fase de grupos da Liga de Campións.
Finais a dobre partido
En letra grosa o resultado no campo do campión
Nadja Uhl
Nadja Uhl, nada en Stralsund (Mecklemburgo-Pomerania Occidental, pertencente por aquela época a Alemaña do Leste) o 23 de maio de 1972, é unha actriz alemá.
Traxectoria
A súa formación como actriz tivo lugar na Escola Superior de Música e Teatro "Felix Mendelssohn", en Leipzig, Saxonia, entre 1990 e 1994, estreándose como actriz de teatro no Hans Otto Theater de Potsdam en 1994. Foi alí onde abriu un auditorio musical co seu compañeiro sentimental Kay Bockhold no 2006.
A súa estrea como actriz fílmica tivo lugar en 1993 (Der Grüne Heinrich, dirixida por Thomas Koerfer, e con Nadja Uhl no papel de Agnes), pero foi no 2000 cando chamou a atención do público internacional ó participar na película A Lenda de Rita (Die Stille nach dem Schuß), dirixida por Volker Schlöndorff. Nesta película interpreta a Tatjana, unha camareira da República Democrática Alemá que se rebela contra o sistema deste país. O seu traballo no filme de Schlöndorff fíxolle gañar o Oso de Prata á Mellor Actriz do Festival Internacional de Cine de Berlín e o nomeamento a Mellor Actriz Secundaria nos Premios do Cinema Alemán.
No 2002 actúa na película Xemelgas (De Tweeling), dirixida polo neerlandés Ben Sombogaart e baseada no best-séller homónimo escrito por Tessa de Loo. Aquí interpreta a Anna, irmá de Lotte. Ámbalas dúas son separadas ó morrer os seus pais; a segunda guerra mundial e o Holocausto consolidarán esa separación. O filme foi nomeado ó Oscar á Mellor Película de Fala non Inglesa na 76ª. edición dos Premios Oscar.
No 2005 cubriu o papel de Nicole na película Verano en Berlín (Sommer vorm Balkon), dirixida por Andreas Dresen. A súa actuación valeulle neste caso o nomeamento á Mellor Actriz Protagonista nos Premios do Cinema Alemán.
No 2006 cubriu o papel de Katja Döbbelin na miniserie A tormenta do século (Die Sturmflut), dirixida por Jorgo Papavassiliou. Esta exitosa produción televisiva da RTL céntrase na tormenta que asolou parte de Alemaña (sobre todo, Hamburgo e os arredores) do 16 ó 17 de febreiro de 1962, deixando 315 mortos.
No 2008 participa en Der Baader Meinhof Komplex, de Uli Edel, baseada no best-séller homónimo de Stefan Aust. Nesta historia baseada en feitos reais, Nadja Uhl interpreta a Brigitte Mohnhaupt, integrante activa da Fracción do Exército Vermello (Rote Armee Fraktion ou R.A.F., un grupo terrorista alemán de ideoloxía marxista que estivo activo entre finais dos 60 e 1998) e líder da súa segunda xeración. Tamén no 2008, Nadja Uhl participa nunha produción, baseada así mesmo en feitos reais, sobre o secuestro, en 1977, do Voo 181 de Lufthansa, perpetrado por catro terroristas da Fronte Popular para a Liberación de Palestina e en conivencia coa R.A.F. O papel de Nadja Uhl correspóndese esta vez coa auxiliar de voo Gabriele Dillmann, unha das vítimas do secuestro. Dáse a coincidencia de que no momento do secuestro, a líder da R.A.F. era Brigitte Mohnhaupt.
Nadja Uhl tivo unha filla o 28 de outubro de 2006.
Lauri Lehtinen
Lauri Aleksanteri Lehtinen (10 de agosto de 1908 en Kerkkoo; 4 de decembro de 1973 en Helsinqui). Foi un atleta finlandés, gañador dos 5000 metros nos Xogos d'Os Ánxeles de 1932.
Lauri Lehtinen estableceu un novo récord mundial nos 5.000 m (14:17.0) xusto un mes antes dos Xogos Olímpicos, converténdoo no favorito para a proba dos 5.000 m. Na final, Lehtinen e o seu compatriota Lauri Virtanen lideraron cedo a carreira. Desfixéranse do resto de competidores agás do estadounidense Ralph Hill. Pronto a carreira se converteu nunha loita entre Lehtinen e Hill. Na derradeira volta, Hill intentou alcanzar a Lehtinen. O finlandés vendo isto bloqueoulle o paso facendo zigzags o que alporizou á multitude. Ó final, Lehtinen cruzou primeiro 50 centímetros por diante do seu rival. Aínda que esta táctica era habitual en Europa, a audiencia americana non estaba afeita así que apuparon a Lehtinen. Hill descartou facer unha reclamación, aínda que ambos rexistraran o mesmo tempo 14:30. Esta foi a única ocasión na que nunha carreira de máis de 200 metros nuns Xogos Olímpicos os dous finalistas rexistraron a mesma marca.
Nos Xogos Olímpicos de Berlín, Lehtinen non puido defender o seu título, finalizando segundo despois do seu compatriota Gunnar Höckert.
En 1940, Lehtinen doou a súa medalla de ouro, acadada nos Xogos d'Os Ánxeles, a un soldado que servira con honor no Istmo de Carelia. O xesto de Lehtinen foi un sinal de respecto ao seu compañeiro Höckert, que morrera loitando no Istmo.
San Miguel de Bidueira, Manzaneda
San Miguel de Bidueira é unha parroquia do concello ourensán de Manzaneda na comarca da Terra de Trives. No ano 2007 tiña 99 habitantes (43 homes e 56 mulleres) distribuídos en 3 entidades de poboación, o que supón unha diminución de 26 habitantes en relación ao ano 2000.
V (cantante)
Kim Tae-hyung (en 김태형, nado en Seo-gu o 30 de decembro de 1995, máis coñecido polo seu nome artístico V, é un cantante, modelo, actor, bailarín, compositor e mestre de cerimonias surcoreano. É membro do grupo BTS, baixo a compañía Big Hit Entertainment.
BTS
Uniuise a Big Hit Entertainment en 2011. o 13 de xuño de 2013, V debutou como membro de BTS en M! Countdown co sinxelo «No More Dream» do seu primeiro álbum, 2 Cool 4 Skool.
O 1 de febreiro de 2016, anunciouse que V e Kim Min Jae participarían no programa Celebrity Bromance de MBC. O primeiro episodio transmitiuse o 4 de febreiro en MBig TV. No mesmo mes, confirmouse que V estabelecería o seu debut como actor no drama histórico Hwarang: The Beginning, que se emitiu na metade de 2016 en KBS 2TV. Formou parte da banda sonora do drama xunto ó seu compañeiro e membro de BTS, Jin, co tema «Even If I Die, It's You».
Sambade, Malvas, Tui
Sambade é un lugar da parroquia de Malvas, no concello pontevedrés de Tui, na comarca do Baixo Miño. Segundo o padrón municipal de habitantes do Instituto Galego de Estatística no ano 2019 tiña 83 habitantes (43 homes e 40 mulleres), un descenso de 14 habitantes respecto ao ano 1999.
Conmutación de paquetes
A conmutación de paquetes é unha técnica que serve para facer un uso eficiente das ligazóns físicas nunha rede de computadores. Se non existise unha técnica de conmutación na comunicación entre os nodos, teríase que enlazar en forma de malla, sendo unha rede de conmutación de paquetes unha "malla" de interconexións facilitadas polos servizos de telecomunicacións, a través da cal os paquetes viaxan dende a fonte ata o destino.
Unha vantaxe adicional da conmutación de paquetes, ademais da seguridade de transmisión de datos, é que ao dividir en paquetes a mensaxe, esta ensámblase dunha forma máis rápida no nodo de destino, xa que se están a usar varios camiños para transmitir a mensaxe, producíndose un fenómeno coñecido como transmisión en paralelo. Ademais, se unha mensaxe tivese un erro nun bit de información e estivésemos usando a conmutación de paquetes, só hai que retransmitir o paquete co bit afectado, o cal e moito menos problemático. O único negativo no esquema da conmutación de paquetes é que o seu encabezado e máis grande.
Funcionamento
A conmutación de paquetes realiza un procedemento mediante o cal, cando un nodo quere enviar información a outro divídeo en paquetes, os cales levan a dirección do nodo destino. En cada nodo intermedio polo cal pasa o paquete, detense o tempo necesario para procesalo. Cada nodo intermedio fai as seguintes funcións:
Organización Anarquista da Rexión Española
A Organización Anarquista da Rexión Española (OARE) foi unha organización impulsada polos anarquistas colectivistas en Valencia en outubro de 1888, ao non querer secundar o acordo do congreso da Federación de Traballadores da Rexión Española celebrado en Barcelona en maio de 1888, onde os sectores máis sindicalistas crearon a Federación Española de Resistencia ao Capital (FERC), tamén chamada Pacto de Unión e Solidariedade (Pacte d'Unió i Solidaritat).
Prado, Prado de Miño, Castrelo de Miño
Prado é un lugar da parroquia de Prado de Miño no concello ourensán de Castrelo de Miño na comarca do Ribeiro. Tiña 245 habitantes no ano 2011 segundo datos do INE e do IGE, dos cales 121 eran homes e 124 mulleres. Iso supón unha diminución da poboación respecto a 2010, cando tiña 266 habitantes (128 homes e 138 mulleres).
Guntián, Sofán, Carballo
Guntián é un lugar da parroquia de Sofán no concello coruñés de Carballo na Comarca de Bergantiños. Tiña 108 habitantes no ano 2019 segundo datos do IGE, dos cales eran 52 homes e 56 mulleres.
É o lugar máis poboado da parroquia de Sofán, cos antes citados 108 habitantes, manténdose así por diante de Bolón e Paradela.
Aeroporto de Roma-Fiumicino
O aeroporto de Roma-Fiumicino, chamado oficialmente aeroporto internacional Leonardo da Vinci, (IATA: FCO, ICAO: LIRF) é un aeroporto internacional en Roma e o principal aeroporto de Italia. É un dos máis concorridos de Europa en número de pasaxeiros, con 41,7 millóns no ano 2016. Está situado en Fiumicino, a 35 km ao oeste do centro histórico de Roma.
O aeroporto serve como principal centro de conexións de ITA Airways, a aeroliña italiana máis grande, e tamén é un centro de conexións de Vueling. En número de pasaxeiros é o oitavo aeroporto máis concorrido de Europa e no ano 2015 situouse no posto 36 de todo o mundo.
Pat O'Connor
O nome de Pat O'Connor pódese referir a:
Hermann von der Hardt
Hermann von der Hardt, nado o 15 de novembro de 1660 e finado o 28 de febreiro de 1746, foi un historiador e orientalista alemán.
Traxectoria
Naceu en Melle, en Westfalia. Estudou linguas orientais na Universidade de Jena, a Universidade de Leipzig e interesouse especialmente no hebreo. Converteuse en conservador da rica biblioteca do duque Rodolfo Augusto de Brunswick-Wolfenbüttel, e despois en profesor de linguas orientais en Helmstedt en 1690, e finalmente en reitor do Gymnasium de Marienburg en 1709. A temeridade das súas interpretacións alegóricas dos máis marabillosos feitos da Biblia causoulle numerosos desgustos.
Obras
Entre as súas obras publicadas, compre destacar: Deixou ademais un manuscrito dunha historia da Reforma Protestante, que se conserva no Helmstedt Juleum.
Pirra
miniatura|300px|Deucalión e Pirra (Giovanni Maria Bottalla, c. 1635)
Pirra, alcumada a Loura, na mitoloxía grega, foi a esposa de Deucalión e filla de Epimeteo e Pandora.
O diluvio
Os dous, Pirra e Deucalión, foron os únicos considerados xustos por Zeus cando este decidiu castigar á humanidade por considerala unha raza viciosa, e acabar coa chamada Idade de Bronce provocando un gran diluvio. Por iso foron perdoados e Prometeo, irmán de Epimeteo, aconselloulles construír unha gran arca, dentro da cal puideron sobrevivir.
Rematado o diluvio e tras ofrecer un sacrificio a Zeus, este concedeulles o que desexaran, e Deucalión pediu ter máis homes. Entón, por orde de Zeus, lanzaron pedras cara atrás, por riba dos seus ombros, e as pedras convertéronse en homes, as que lanzara el, e mulleres, as que lanzara ela. E deste xeito conseguiron repoboar a terra.
Aquiles co nome de Pirra
Cando se comezou a pensar na Guerra de Troia, Aquiles quixo participar na expedición. Pero un oráculo advertira á nai, Tetis, que Aquiles morrería nesta guerra e, para evitalo, escondérono na corte de Licomedes, en Esciros, onde viviu entre as fillas do rei disfrazado de muller. Recibía neste lugar o nome de Pirra e mesmo tivo un fillo cunha delas, Neoptólemo, ó que chamaron Pirro. Pero o adiviño Calcas augurara a Ulises que nunca se conquistaría Troia de non contar coa axuda de Aquiles, polo que Ulises foi á corte de Esciro, disfrazado de comerciante e con agasallos para as fillas do rei: roupas, alfaias, etc., incluíndo tamén unha lanza e un escudo. Tras entregar os regalos, Ulises fixo tocar unha chamada de alarma, e Aquiles non dubidou en romper as súas roupas de muller e coller as armas para saír en defensa do palacio mentres as mulleres fuxían asustadas. Deste xeito desvelou a súa identidade e Ulises convenceuno para acudir á guerra, cumprindo así o seu destino.
Billie Jean King
Billie Jean Moffitt King, nada en Long Beach (California) o 22 de novembro de 1943 é unha ex xogadora de tenis dos Estados Unidos. Está considerada unha das xogadoras máis grandes do tenis e unha das mellores deportistas de toda a historia. Unha das súas mellores vitorias foi cando gañou a Bobby Riggs, campión masculino número 1 do mundo nos anos 1941, 1946 e 1947, quen a retou para demostrar “a superioridade do home sobre a muller”; a vitoria de King supuxo un golpe sobre a mesa na reclamación da igualdade deportiva entre homes e mulleres (cando levou a cabo este duelo, en 1973, ela tiña 30 anos e el 55).
Obama subliñou que esta deportista contribuíu á igualdade de xénero non só no deporte, senón en todos os ámbitos da vida pública. King converteuse nunha das primeiras e máis importantes figuras femininas do deporte nos Estados Unidos. Despois da súa carreira profesional de tenis, cando cofundou e dirixiu a World Team Tennis League, King converteuse na primeira comisionada da muller nos deportes profesionais.
É gañadora de 39 títulos de Grand Slam: 12 individuais, 16 en dobres feminino e 11 en dobres mixto.
Folla de cálculo
miniatura|300px|Unha folla de cálculo utilizada para recoller as achegas económicas de varias persoas a un proxecto común. Unha folla de cálculo é unha aplicación informática na que se distribúen datos en fileiras e columnas sobre os que se poden aplicar fórmulas. A súa potencia como ferramenta reside en que os datos resultantes das operacións recalcúlanse cada vez que se introduce unha modificación. As follas de cálculo teñen aplicación en calquera traballo ou xestión que precise de conxuntos grandes de datos, especialmente na contabilidade e a enxeñaría. En certa medida, as follas de cálculo veñen substituír os libros de contabilidade.
Entre as funcionalidades adicionais que ofrecen as follas de cálculos está a posibilidade de elaborar gráficos cos que interpretar os datos.
A aplicación que popularizou este concepto foi Lotus 1-2-3. Outras follas de cálculo en uso son Excel, incluída na suite ofimática Office de Microsoft, Quattro Pro e Calc, incluída na suite ofimática OpenOffice.org.
Ken Richardson
William Kenneth "Ken" Richardson, nado en Bourne (Lincolnshire) o 21 de agosto de 1911 e finado na mesma vila o 27 de xuño de 1997, foi un piloto de automobilismo inglés. Competiu nunha carreira do Campionato do Mundo de Fórmula Un.
Traxectoria
Richardson comezou como enxeñeiro para British Racing Motors antes de converterse no piloto de desenvolvemento principal do Proxecto V16 de BRM a principios de 1950. Presentouse polo equipo para conducir o BRM 15, equipado co motor V16, no Gran Premio de Italia de 1951. Cualificou o coche no 10º lugar, mais non foi autorizado a iniciar a carreira cando se descubriu que non posuía a licenza de carreiras correcta, debido á súa falta de experiencia non fixo outro intento de entrar nunha carreira do Mundial de Fórmula 1.
Resultados completos na Fórmula Un
(Chave) As carreiras en letra grosa indican pole position; as carreiras en cursiva indican volta rápida.
Xémini (constelación)
Xémini ou Xemelgos (do latín: Gemini; símbolo 20px, ) é a terceira constelación do zodíaco, e atópase a uns trinta graos ó noroeste de Orión. William Herschel descobreu Urano preto de η Geminorum no 1781, e Clyde Tombaugh fixo o propio con Plutón preto de δ Geminorum.
Estrelas principais
esquerda|150px|miniatura|Representación medieval de Xémini.
Obxectos notables do espazo profundo
Ademais en Xémini hai varias nebulosas interesantes, entre as que destacan:
Black Swan
Black Swan é un filme de suspense psicolóxico e horror dirixido por Darren Aronofsky e estreado en 2010. Está protagonizado por Natalie Portman, Vincent Cassel e Mila Kunis.
Xémini (constelación)
Mitoloxía
dereita|250px|miniatura|Xémini, os Xemelgos. Na mitoloxía grega, os xemelgos son Cástor e Polideuco (Pólux para os romanos). Naceron dun ovo que puso Leda, a raíña de Esparta, despois de copular con Zeus convertido en cisne. Cástor, o mortal, era fillo do rei Tíndaro; o inmortal Polideuco era fillo de Zeus.
Ambos participaron en varias fazañas colectivas: na cacería do xabarín de Calidón e na viaxe dos Argonautas, entre outras.
Os xemelgos tiveron unha disputa cós seus primos Idas e Linceo. Idas asasinou a Cástor cunha lanza, ós que Polideuco, malia as súas feridas, respondeu matando a Linceo. Zeus interveu e matou a Idas. Polideuco rexeitou a súa condición de inmortal se non podía compartila con Cástor. Por isto Zeus colocounos entre as constelacións.
Black Swan
Natalie Portman gañou un Oscar, un Globo de Ouro e o Premio da Asociación de Críticos e Guionistas estadounidenses pola súa actuación neste filme.
Sinopse
Thomas Leroy (Vincent Cassel), director dunha compañía de ballet de Nova York, decide substituír a bailarina principal da compañía, Beth MacIntyre (Winona Ryder), por Nina Sayers (Natalie Portman) para a nova produción, unha nova versión d'O lago dos cisnes. Beth, anoxada, sofre un accidente e Nina pensa que é a culpable.
Xémini (constelación)
Visualización gráfica
miniatura|300px|dereita|Diagrama da forma alternativa de conecta-las estrelas da constelación de Xémini. Un par de xemelgos collidos da man. As estrelas da constelación de Xémini poden ser conectadas dun xeito alternativo, tal como amosa o gráfico, amosando a dous xemelgos collidos da man.
O xemelgo da dereita é Castor, onde a súa estrela máis brillante é alpha Geminorum (máis comunmente coñecida coma Castor), é de segunda magnitude, e representa a cabeza de Castor. O xemelgo da esquerda é Pollux, a súa estrela máis brillante é beta Geminorum (máis coñecida coma Pollux), é de primeira magnitude, e representa a cabeza de Pollux.
Ario
Ario foi un presbítero alexandrino, configurador do arianismo, morto no 336, o día anterior ao fixado polo emperador Constantino para que se reconciliase coa Igrexa, asunto tratado no Primeiro Concilio de Nicea no ano 325.
Traxectoria
Discípulo de Luciano de Antioquía, enfrontouse ao seu bispo proclamando que Deus (o Pai) creara do nada ao Logos (o seu Fillo); que «houbo un tempo en que o Fillo non existía», e que xa que logo o Fillo era unha creación de Deus e non era Deus mesmo. Este era divino (un deus) pero que esta divindade non era da magnitude que a do Pai, polo tanto non se podía chamalo Deus Verdadeiro.
A súa doutrina coñécese como arianismo, aínda que xa existía antes de Ario; por exemplo, nas obras de Paulo de Samosata (bispo de Antioquía). En Tertuliano atópase a crenza análoga á de Ario de que o Fillo de Deus non existía antes de ser procreado. En Xustino Mártir atópanse sentenzas subordinacionistas similares ás de Ario, do mesmo xeito que en Oríxenes.
A defensa do arianismo foi asumida por diversos líderes eclesiásticos, entre os que se destaca Eusebio de Nicomedia (Arcebispo de Constantinopla), quen chegou a ser confesor do emperador Constantino I o Grande.
Con todo, o arianismo foi condenado como herexía polo Concilio de Nicea no ano 325. Neste sínodo de bispos reafirmouse a doutrina da consubstancialidade (homoousios, a mesma substancia) do Pai e do Fillo, polo que Ario e os seus seguidores foron exiliados e excomungados, aínda que outros concilios posteriores restauraron o arianismo como doutrina lexítima da Igrexa. A condena definitiva chegou no Primeiro Concilio de Constantinopla (381).
Posteriormente o arianismo perviviu entre os godos e outros pobos xermánicos. Ario era un predicador popular e dicíase que os seus sermóns eran cantados e repetidos pola xente do pobo. A súa obra principal foi Talía (Θαλια), hoxe desaparecida, do mesmo xeito que o resto dos seus libros, que foron queimados e proscritos, aínda que fragmentos dos seus textos perduraron nas obras dos seus detractores e grazas a eles o seu pensamento púidose reconstruír ata certo punto.
Ario morreu en estrañas circunstancias (posiblemente envelenado) en en 336, na véspera do día en que ía ser readmitido na comuñón da Igrexa.
Xémini (constelación)
Visualización gráfica
O torso de Pollux é representado pola estrela upsilon Geminorum, a man dereita de Pollux é representada por iota Geminorum, e a man esquerda por kappa Geminorum: as tres estrelas de cuarta magnitude.
A pelve de Pollux é a estrela delta Geminorum, o xeonllo dereito de Pollux é zeta Geminorum, e o pé dereito é gamma Geminorum, o xeonllo esquerdo de Pollux está representado pola estrela lambda Geminorum, e o pé por xi Geminorum. Gamma Geminorum é de segunda magnitude, delta e xi Geminorum son de terceira.
O torso de Castor está representado pola estrela tau Geminorum, a man esquerda por iota Geminorum (que é compartida con Pollux), e a man dereita é theta Geminorum: as tres estrelas son de cuarta magnitude.
Black Swan
Sinopse
Nina vive con Erica (Barbara Hershey), bailarina retirada e unha nai moi autoritaria quen segue a tratala como a unha nena. Atopa competencia en Lily (Mila Kunis), unha talentosa bailarina que acaba de chegar á compañía. Nina é abrumada por unha inmensa presión cando descobre que ten que competir por ser a Raíña Cisne, o que lle causa perdas da noción da realidade.
O Lago dos Cisnes precisa dunha bailarina que poida interpretar o inocente Cisne Branco, moi acaído á personalidade doce de Nina. Porén, tamén ten que ser quen de interpretar o malvado Cisne Negro, que concorda coa personalidade sensual e forte de Lily.
A rivalidade das dúas rapazas torna en amizade. Nina comeza a explorar o seu propio lado escuro, que sobresae cada vez con máis forza.
Gran Premio dos Países Baixos de 1963
miniatura|300px|thumbtime=28|Noticieiro holandes no Gran Premio dos Países Baixos de 1963 O Gran Premio dos Países Baixos de 1963 foi unha carreira de automobilismo de Fórmula Un, celebrada o 23 de xuño de 1963 no circuíto de Zandvoort. Foi a terceira carreira da tempada de Fórmula Un de.
Tribunal Superior de Xustiza do País Vasco
O actual presidente, dende 2010, é Juan Luis Ibarra Robles.
Historia
O seu antecedente máis directo foron as antigas Audiencias Territoriais nadas en 1812. O actual Tribunal Superior de Xustiza do País Vasco foi creado en 1985 a partir do artigo 26 da Lei Orgánica do Poder Xudicial, constituíndose o 23 de maio de 1989.
Competencias
O Tribunal Superior de Xustiza do País Vasco é un órgano xurisdicional colexiado da administración de xustiza en España que culmina a organización xudicial no País Vasco en cuxo territorio exerce as funcións dentro do principio de unidade de todo o Estado, de conformidade co disposto no artigo 152 da Constitución española de 1978 e o Estatuto de Autonomía.
Ten competencia en materias civís, penais, contencioso-administrativas e sociais.
Organización
O alto tribunal vasco divídese en cinco salas:
A Sala de Goberno está formada polo presidente do Tribunal, os Presidentes das tres salas, os das Audiencias Provinciais de Guipúscoa, Áraba e Biscaia e seis maxistrados ou xuíces elixidos polas asociacións profesionais con implantación territorial no País Vasco. Non ten funcións xurisdicionais, senón de goberno e administración interna.
A Sala Especial trata as recusacións formuladas contra o Presidente, os Presidentes de Sala ou das Audiencias Provinciais.
Gorilla gorilla
O Gorilla gorilla é unha das dúas especies do xénero Gorilla. Á súa vez, o Gorilla gorilla está dividido en dúas subespecies: o Gorilla gorilla gorilla e o Gorilla gorilla diehli. Case a totalidade dos Gorilla gorilla pertencen á subespecie do Gorilla gorilla gorilla, cunha poboación entre 95.000 e 100.000 individuos. Estímase que só quedan de 250 a 300 Gorilla gorilla diehli.
Descrición
En comparanza co Gorilla beringei, o Gorilla gorilla é sensibelmente máis pequeno, pesa menos, ten unha figura máis estilizada e a súa pelaxe é máis clara. O Gorilla gorilla gorilla caracterízase pola coloración da súa pelaxe, que pode ir dende o marrón até o gris, e a fronte alaranxada. Os machos miden entre 160 e 170 cm de altura e pesan arredor dos 140 kg. As femias son máis pequenas e miden entre 120 e 140 cm de alto e o seu peso oscila entre os 60 e 80 kg. Os Gorilla gorilla meirandes poden chegar ós 200 kg nos machos e ós 98 kg nas femias. O Gorilla gorilla diehli diferénciase no maior tamaño da súa caveira e dos seus dentes. Tamén é uns 10–15 cm máis alto e 20–35 kg máis pesado. Perante isto, segue a ser máis pequeno e lixeiro que o Gorilla beringei beringei e o Gorilla beringei graueri, que están consideradas as subespecies de maior tamaño.
A Devesa, Malvas, Tui
A Devesa é un lugar da parroquia de Malvas, no concello pontevedrés de Tui, na comarca do Baixo Miño. Segundo o padrón municipal de habitantes do Instituto Galego de Estatística no ano 2019 tiña 92 habitantes (44 homes e 48 mulleres), un aumento de 8 habitantes respecto ao ano 1999.
Provincia de Mukdahan
Mukdahan é unha provincia da Tailandia. A súa capital é a cidade de Mukdahan.
Pactar co demo
Pactar co demo (en The Devil's Advocate) é un filme estadounidense dirixido por Taylor Hackford que foi estreado en 1997. Está protagonizado por Keanu Reeves, Al Pacino e Charlize Theron.
Provincia de Mukdahan
Distritos
esquerda|miniatura|250px|Distritos da provincia
Saruman
Saruman (do inglés antigo særu man, "home hábil") é un personaxe creado por J. R. R. Tolkien que fai a súa aparición na novela O Señor dos Aneis. Saruman era un dos cinco Istari (Maiar convertidos en Magos) que chegaron ós Portos Grises desde Valinor cando transcorreran mil anos da Terceira Idade. Tamén era coñecido polos elfos como Curunír ("home de hábiles recursos"). Seica o seu nome de Maia era Curúmo.
Durante séculos tivo como propósito destruír a Sauron, o Señor Escuro, sendo elixido xefe do Consello Branco, pero pouco a pouco, ó estudar a historia e a ciencia dos Aneis de Poder, empezou a desexar o poder para si mesmo. Durante o tempo da Segunda Liñaxe dos reis de Rohan converteuse en suposto aliado e amigo deste pobo, e eles aceptárono compracidos. Máis adiante o Administrador rexente de Gondor entregoulle a chave da torre de Orthanc en Isengarda, que sería o seu lugar de residencia. Logo de que o Consello Branco finalmente expulsara a Sauron do Bosque Escuro, Saruman decidiu non oír máis consello que o seu, e retirouse a Isengarda, fortificándoa e converténdoa en segredo nun lugar dedicado ó mal. Conseguiu infiltrarse na corte do rei Théoden de Rohan por intermedio do conselleiro Gríma Lingua de Verme, e Théoden foi vítima durante moitos anos do feitizo do Mago, que o mantiña como un vello débil.
Durante a Guerra do Anel soubo polas accións de Gandalf que o Anel Único se atopaba na Comarca e non tardou en ter espías alí. Tratou de convencer a Gandalf para unirse xuntos e substituír a Sauron e facerse co poder supremo na Terra Media, pero ó non aceptar Gandalf, pechouno en Orthanc. Logo, mandou capturar ós Hobbits da Irmandade do Anel, sabendo que un deles portaba o Anel. Así foron capturados Merri e Pipin. Posterirmente, dirixiu un ataque de Orcos e Dunlendinos contra os Rohirrim, desatando así a Batalla de Cornoburgo.
Porén, Bárbore foi dalgún modo dominado polos argumentos do Mago, e finalmente deixouno libre. Derrotado e cheo de odio, Saruman intentou buscar vinganza na Comarca, dominándoa por medio de homes malvados que oprimían ós Hobbits. Pero foi vencido polos hobbits guiados por Frodo, Sam, Merri e Pipin. Finalmente, no outeiro de Vila Bulsa, el e o seu servente Gríma Lingua de Verme son obrigados a fuxir da Comarca. Pero Gríma de súpeto reacciona ante anos de abusos e malos tratos e, tolo de ira, apuñala a Saruman. Entón intenta fuxir, pero as frechas dos Hobbits alcánzano.
O espírito de Saruman elévase no aire e é visto polos Hobbits. Vólvese ó Oeste, de onde viñera orixinalmente, pero desde alí sopra un vento que o dobrega e difumina. Mentres, o cadáver corrómpese e podrece rapidamente, quedando só os ósos.
Na Película
Na versión estendida da película O Regreso do Rei morre ó principio, no parlamento con Gandalf, apuñalado por Gríma Lingua de Verme, a quen á súa vez mata Legolas. O cadáver cae da torre de Orthanc e queda empalado nunha das súas máquinas, que á súa vez xira e o afunde na inundada Isengarda, caendo o seu Palantír á auga. Entón é cando Pipin o colle. Gríma mátao porque Théoden lle dá a liberdade, pero Saruman denégalla e agrédeo; entón apuñálao nas costas. O cadáver do conselleiro rohirrim queda na cúspide da Torre do Mago.
Na triloxía de películas de Peter Jackson sobre O Señor dos Aneis, Saruman foi interpretado polo actor británico Christopher Lee.
Boeing B-52 Stratofortress
O Boeing B-52 Stratofortress é un bombardeiro estratéxico subsónico que voa co exército dos Estados Unidos dende 1955, e é o sucesor do Convair B-36 Peacemaker. Aínda que construído para o rol nuclear da guerra fría, as súas capacidades de bombardeo convencional son máis importantes hoxe en día para os obxectivos da USAF, onde o seu gran radio de acción, de ata 14 080 km sen repostaxe aérea, e a súa gran capacidade, de ata 32 toneladas, de carga probaron a súa valía.
A partir da obtención do contrato o 5 de xuño de 1946, o B-52 pasou por varias etapas de deseño; dende o primeiro prototipo de á recta propulsado por seis motores turbohélice ata o prototipo final YB-52, de á en frecha e propulsado por oito turborreactores. O avión realizou o seu primeiro voo o 15 de abril de 1952. Construído para levar armas nucleares en misións de disuasión durante a guerra fría, o B-52 Stratofortress substituíu ao Convair B-36. A pesar de ser veterano nun feixe de guerras, o Stratofortress só utilizou munición convencional en combate. O seu nome de Stratofortress rara vez se utiliza fóra dos contextos oficiais; adoita a ser coñecido polo persoal da USAF como BUFF (Big Ugly Fat/Flying Fucker/Fellow).
O B-52 leva en servizo coa USAF dende 1955. En xuño de 2019 aínda había 76 unidades no seu inventorio; 58 operados por forzas activas (2nd Bomb Wing e 5th Bomb Wing), 18 por forzas de reserva (307th Bomb Wing), e uns 12 en almacenamento de longo prazo na base de Davis-Monthan. Os bombardeiros voaron baixo o Mando Aéreo Estratéxico (SAC) ata que se disolveu en 1992 e os avións pasaron ao Mando Aéreo de Combate (ACC). En 2010 todos os B-52 Stratofortresses foron transferidos do ACC ao novo Mando de Ataque Global da Fuerza Aérea (AFGSC). O rendemento superior a altas velocidades subsónicas e os custos operativos relativamente baixos mantíñanos en servizo a pesar da chegada de bombardeiros estratéxicos máis avanzados e posteriores, como o B-58 Hustler, o cancelado B-70 Valkyrie, o B-1 Lancer de xeometría variable, e o furtivo B-2 Spirit. O B-52 completou 60 anos de servizo continuo co seu operador orixinal en 2015. Tras ser actualizados entre 2013 e 2015, agárdase que as derradeira unidades operen ata a década de 2050.
Soutipedre, Manzaneda
San Marcos de Soutipedre é unha parroquia do concello ourensán de Manzaneda na comarca da Terra de Trives. No ano 2007 tiña 44 habitantes (22 homes e 22 mulleres) distribuídos en 3 entidades de poboación, o que supón unha diminución de 10 habitantes en relación ao ano 2000.
Siro Montenegro López
Siro Montenegro López, nado en Moaña o 25 de xuño de 1818 e finado en Lugo o 6 de abril de 1889, foi un avogado e político galego.
Traxectoria
Fillo de Francisco Montenegro Arias, terratenente de San Xiao de Mos (Castro de Rei), e Josefa López Bustillo Obregón, naceu no Pazo do Rosal de Moaña. Licenciouse en Dereito na Universidade de Santiago de Compostela en 1840 e exerceu como avogado en Lugo dende 1842. Foi alcalde de Lugo de 1852 a 1853 e novamente de 1867 a 1868.
Vida persoal
Casou con Pilar Saavedra Costas, e foi pai de Amador Montenegro Saavedra.
A Ermida, Sofán, Carballo
A Ermida é un lugar da parroquia de Sofán no concello coruñés de Carballo na comarca de Bergantiños. Tiña 38 habitantes no ano 2019 segundo datos do IGE, dos cales eran 23 homes e 15 mulleres.
Toponimia
O topónimo deriva do latín, que é unha igrexa pequena, polo xeral lonxe ou fóra dun núcleo de poboación, ou tamén pode facer referencia a un sitio ermo ou sen traballar.
Antonio Vidal Vilas
Antonio Vidal Vilas, coñecido como Antonio de Rogelio, nado en Vilaboa cara a 1896 e finado en Valparaíso en 1954, foi un político galego.
Traxectoria
Socialista, foi elixido concelleiro de Vigo nas eleccións do 12 de abril de 1931. Foi segundo tenente alcalde. Co golpe de Estado do 18 de xullo de 1936 fuxiu viaxando nun tonel ata Paredes. Estivo agochado case tres anos nun recanto escuro e húmido, debaixo da cociña, separado por un muro da taberna familiar. Coa publicación do bando do gobernador civil Manuel Gómez Cantos para que os fuxidos que non tivesen as mans manchadas de sangue se presentase para regular a súa situación, presentouse xunto con Manuel García Amoedo. Grazas ás súas amizades librouse do cárcere, sufrindo un expediente de responsabilidades políticas polo que foi sancionado en 1940 con catro anos de inhabilitación absoluta e catro anos de desterro a máis de cen quilómetros de Vigo. Cumpriu o desterro na Coruña.